Z A P I S N I K

5. sjednice Školskog odbora Osnovne škole Sveta Marija održane 4. listopada 2021. u 16,30 sati u OŠ Sveta Marija.

Sjednica je sazvana pozivom od 30. rujna 2021. (KLASA: 003-06/21-01, URBROJ: 2109-44-21-01-19)

Nazočni: Nataša Nenadović, Marta Stella (nauzočna od 17,00 sati), Ivan Pavčec, Marija Frančić, Željko Strbad - članovi Školskog odbora

Gorana Šavora Peter – ravnateljica

Nenazočni: Andrea Ermakora, Gordana Hunjadi – članovi Školskog odbora- opravdano

Zamjenica predsjednice Školskog odbora, Nataša Nenadović, pozdravila je nazočne, utvrdila da je sjednici nazočna natpolovična većina članova Školskog odbora te je za sjednicu predložila dnevni red s poziva:

1**.**Usvajanje zapisnika s prošle sjednice Školskog odbora (u privitku)

2.Usvajanje Školskog kurikuluma i Godišnjeg plana i programa rada škole za školsku godinu 2021./2022.

3.Korištenje električne energije i vode preko brojila škole od strane Tenis kluba

4.Ostala pitanja

Predloženi dnevni red je prihvaćen.

**Ad 1)** Zapisnik četvrte sjednice Školskog odbora bio je priložen pozivu za sjednicu.

***Nazočni članovi Školskog odbora usvojili su jednoglasno zapisnik četvrte sjednice Školskog odbora.***

**Ad 2)** Ravnateljica je članovima predstavila Školski kurikulum i Godišnji plan i program rada za školsku godinu 2021./2022.:

***Članovi Školskog odbora jednoglasno su usvojili Školski kurikulum i Godišnji plan i program rada škole za školsku godinu 2021./2022.***

**Ad 3)** Ravnateljica je upoznala članove Školskog odbora s činjenicom da je prilikom izvođenja radova vezanih uz izgradnju školske sportske dvorane došlo do presijecanja kabla te je tom prilikom došlo do saznanja da Teniski klub Sveta Marija koji je smješten pokraj zgrade Osnovne škole, koristi struju i vodu škole, a troškove plaćanja energenata snosi osnivač Škole, Međimurska županija. O tome su obaviješteni pročelnica Upravnog odjela za obrazovanje i kulturu, Blaženka Novak, predsjednik kluba, Ivan Jambrešić, načelnica Općine, Đurđica Slamek, te predsjednica Školskog odbora Marti Stelli.

Članovi Školskog odbora također su upoznati s činjenicom da je takvo stanje zatečeno već 1998.

***Nazočni članovi Školskog odbora jednoglasno su prihvatili dano izvješće.***

**Ad 4**) Postavljeno je pitanje opravdavanja izostanaka djece, a vezano uz upute HZJZ od 1. listopada 2021.

Objašnjeno je da škola postupa temeljem navedenih uputa i uputa dobivenih od školske liječnice.

Sjednica je završena u 17,05 sati.

Zapisničar: Predsjednica Školskog odbora:

Gorana Šavora Peter Marta Stella, prof.

KLASA: 003-06/21-01

URBROJ: 2109-44-21-01-20